ગોરડિયાએ `જન્મભૂમિ' સાથેની વાતચીતમાં જણાવ્યું હતું કે ગયા અઠવાડિયે પાલિકાના નવા નિમાયેલા ઝોનલ અૉફિસર અને નાયબ પાલિકા કમિશનર હર્ષદ કાળેને મળ્યા બાદ તેમની સૂચના પ્રમાણે શુક્રવારે અમે વૉર્ડ અૉફિસરને મળ્યા હતા. સરદારે અમારી રજૂઆત સાંભળીને ખાતરી આપી હતી કે સોમવારથી નવેસરથી ગેરકાયદે ચીમનીઓ સામે કાર્યવાહી શરૂ કરાશે. કાળેની જેમ જ સરદારે પણ અમને જણાવ્યું હતું કે તોડકામની કાર્યવાહી માટે કર્મચારીઓની અછત છે અને પાલિકા આ માટે કોન્ટ્રેક્ટ આપવાનું વિચારી રહી છે. ટૂંક સમયમાં આ કાર્યવાહી કરાશે ઉપરાંત અન્ય બે મોટા અધિકારીઓની જગ્યા પણ ખાલી પડેલી છે, તેમના સ્થાને નવા અધિકારીની નિમણુક માટે પણ ઉચ્ચસ્તરે રજૂઆત કરાઇ છે.